अब फेसबुक और ट्विटर के लिए भी लगेगा आधार कार्ड? इस बॉलीवुड एक्टर ने ट्वीट कर कहा- 2020 में...  
फेसबुक और ट्विटर से आधार कार्ड होगा लिंक
कमाल आर खान ने ट्वीट कर दी जानकारी
2020 में सरकार ला सकती है नए नियम
बॉलीवुड एक्टर और प्रोड्यूसर कमाल आर खान (Kamaal R Khan) लगभग हर समसामयिक मुद्दे पर अपनी राय पेश करते नजर आते हैं. एक बार फिर कमाल आर खान अपने एक ट्वीट को लेकर सुर्खियों में आ गए हैं. इस बार उन्होंने अपने ट्वीट में सोशल मीडिया पर सरकार के नए नियम लागू करने की बात कही है. कमाल आर खान (Kamaal R Khan) के इस ट्वीट पर यूजर्स के भी रिएक्शन आने शुरू हो गए हैं. बॉलीवुड एक्टर ने ट्वीट करते हुए कहा, 'सरकार 15 जनवरी 2020 में नए सोशल मीडिया के नियम लागू करने  वाली है और इस नए नियम के मुताबिक फेसबुक और ट्विटर के सभी यूजर्स को अपना एकाउंट आधार कार्ड से लिंक करवाना पड़ सकता है.'
Government is going to introduce new social media rules on January 15, 2020 and According to new rules all the accounts on #Facebook and #Twitter might be connected with #AdharCard. It's really good decision. I am loving it.

कमाल आर खान (Kamaal R Khan) ने आगे कहा, 'ये बहुत अच्छा फैसला है और मैं इस फैसले से सहमत हूं.' कमाल आर खान के इस ट्वीट पर लोग खूब रिएक्ट कर रहे हैं और अपनी प्रतिक्रिया दे रहे हैं. हालांकि कमाल आर खान (KRK Twitter) की इस बात में कितनी सच्चाई है इसका अंदाजा लगाना अभी मुश्किल है.
कमाल आर खान (Kamaal R Khan) की बात करें तो एक्टर सोशल मीडिया पर काफी एक्टिव रहते हैं. फिल्म 'देशद्रोही' से बॉलीवुड में एंट्री करने वाले कमाल आर खान ने टीवी रिएलिटी शो 'बिग बॉस 3 (Bigg Boss)' में भी खूब सुर्खियां बटोरीं. इससे इतर कमाल आर खान सोशल मीडिया पर अक्सर समसामयिक मुद्दों पर अपनी राय पेश करते हैं. इसके साथ ही वह बॉलीवुड फिल्म से जुड़ा सर्वे और उनका रिव्यू भी करते हैं. खास बात तो यह है कि कमाल आर खान का ट्वीट खूब वायरल भी होता है.